Арнайы бағдарлама алаяқтық мақсаттағы 49 млн қоңырауды бұғаттаған
DATE: 15:55, 03 Маусым 2024 | GMT +5
TITLE: Арнайы бағдарлама алаяқтық мақсаттағы 49 млн қоңырауды бұғаттаған
URL: https://kaz.inform.kz/news/arnayi-bagdarlama-alayaktik-maksattagi-49-mln-koniraudi-bugattagan-a1dda2/
META: DATE: 15:55, 03 Маусым 2024 | GMT +5
TOTAL WORDS: 111
AUTHOR(S):
TEXT: «Банктер мен мемлекеттік органдар қызметкерлерінің атынан жасалатын телефон қоңыраулары жиілеп кетті. Алаяқтар жеке деректер мен ақшаңызды алу үшін банктердің, құқық қорғау органдарының немесе басқа мемлекеттік органдардың қызметкерлерінің атын жамылып, қоңырау шалады. Байланыс операторларымен бірлесіп, мұндай қоңырауларға тосқауыл қойып жатырмыз. Ол үшін арнайы бағдарлама жасалған. Осы бағдарлама қолданысқа енгізілген күннен бастап 49 млннан астам қоңырау бұғатталды», - деді ресми өкіл. Соның сөзінше, алаяқтар азаматтарды «қауіпсіз» шотқа ақша аударуға немесе несие алуға көндіру үшін WhatsApp мессенджерін де пайдаланады. «Биыл осындай 2000-ға жуық дерек тіркелді. Сондай-ақ, қаскөйлер қашықтан қол жеткізу қосымшаларын орнатуды және SMS-кодтарды жіберуді сұрауы мүмкін. Бұл алаяқтарға сіздің қаржыңызды басқаруға мүмкіндік береді. Сондықтан бұл жерде де сақ болыңыздар», - деді Шыңғыс Әлекешев
